Estaus d'Alemanya

Os Estaus d'Alemanya son o conchunto d'os deciseis estaus ditos Länder (singular Land, país en alemán) u, de forma no oficial, Bundesländer (singular Bundesland, país federau) que federaus forman Alemania. Cada Land ye representau a ran federal en o Bundesrat, o Parlamento alemán.

Os 16 Länder d'Alemanya son:

  Baden-Wurtemberg (Baden-Württemberg).
  Bavera (Bayern).
  Berlín (ciudat-estau) (Berlin).
  Brandemburgo (Brandenburg).
  Bremen (ciudat-estau).
  Hamburgo (ciudat-estau) (Hamburg).
  Hesse (Hessen).
  Mecklemburgo-Pomerania Occidental (Mecklenburg-Vorpommern).
  Baixa Saxonia  (Niedersachsen).
  Renania d'o Norte-Westfalia (Nordrhein-Westfalen).
  Renania-Palatinato (Rheinland-Pfalz).
  Sarre (Saarland).
  Saxonia (Sachsen).
  Saxonia-Anhalt (Sachsen-Anhalt).
  Schleswig-Holstein.
  Turinchia (Thüringen).

D'istos 16 estaus u länder, tres son en realidat ciudaz-estau (Berlín, Hamburgo y Bremen) estando formaus los dos primeros por nomás que un solo municipio y lo tercero, Bremen, por dos, la propia ciudat de Bremen y Bremerhaven. En istos tres estaus, existen dos administracions deseparadas: d'una man ta l'estau y d'atra man ta lo municipio.

Os atros 13 estaus (clamaus Flächenländer y "estaus extensos") se dividen en mas livels administrativos. En cinco d'éls (Baden-Wurtemberg, Bavera, Hesse, Renania d'o Norte-Westfalia y Saxonia) bi ha regierungsbezirk u rechions administrativas. Y en toz os 13 estaus existen kreis u districtos (amás de Kreisfreie Städte u ciudaz no adscritas a garra districto).

*